( 213 ) 



800 Ib. dar. a li ou a son commant ki ccste présente chartre 

 partie aportera, et de ces deniers avant nommes est li iours 

 passes. De chou ont li devant dit Rubelot Cant et Porperane, 

 se feme, mis en main et douneit en wages le sisime partie 

 dou manoir et de tout le pourpris et des apartenances la ou 

 Jehans Fierions jadis soloit manoir, en le rue dou Bure, devant 

 le moustier Saint Nicholai, et le tierce part de le maison et del 

 hiritage la ou Jehans Fierions maint, et le tierce part de le 

 maison et del hiritage estant serant apries, alleis devers oest, 

 que on apiele le Busse, et sour langle de le rue dou Temple le 

 tierce part de le cinquisme partie de le maison que on apiele 

 le Coupe, et le tierce part de le maison et del hiritage en le 

 Chien rue, la Henris de Marc maint, et le sisime partie de 

 chou que Jehans Fiertons avoit ens el Scoehuus, et 5 m. et demi 

 de rente hîritable en le maison Jehan Zoete en le Monstrate, 

 et i m. de rente en le maison Jehan de le Beke en le rue des 

 Macecliers, et se tierce part de toutes les dettes ki chi apries 

 serunt nommeit cest asavoir : sour Ernaut Deuse le tierc de 

 42 m., sour Bernart de Fressenart le tierce part de 10 m. 12 s. 

 et 9 d., sour Pieron Toron se tierce part de 3o m. 9 s. et 3 d., 

 sour Willaume Natal et sour Ernaut Favre le tierce part 

 de 45 m. et demi, sour Osselin de Rasselare le tierce part de 

 15 Ib. desterlins, sour Raimon dou Pus et sour Raimon Très- 

 pas 91 m. le tierce part, sour Feldric Crassare 9 m. 1 firton 

 10 d. mains le tierce part, sour Bernart Grassie 12 Ib. desterlins 

 le tierce part, sour Pieron de la Leu et sour Watier le Foulon 

 le tierce part de lo6 m., sour Eloy de le Porte, Jehan de le 

 Porte et sour Henri Biezebout 140 m. et sour Joris Zoete le 

 tierce part de 25 Ib., et se a chou riens en defaloit des 800 Ib. 

 avant nommes Rubelot Cant et Porperane, se feme, lont 

 encouvent a parfaire et a paier a le devant dite Margritain. Et 

 est a savoir que ausitost que on pora trouver fief a achater, 

 que on en doit mettre en fief des avant dis deniers 500 Ib. 

 pour achater rente pour ahiriter lequel enfant que li devant 

 dite Porperane vaurra des enfans que elle a de seignor Bonin 

 Cant, par manière que li dite Porperane doit rechevoir et tenir 



